Hann keppti fyrst árið 2009 , fyrir 10 árum síðan . Óhætt að segja að síðan þá hefur mikið vatn runnið til sjávar . Það er ljóst þegar litið er yfir feril hans að dropinn holar steininn . Hann hefur markvisst bætt sig ár eftir ár og sýnir okkur hinum að þar sé lykillinn að árangri . Kraftlyftingasamband Íslands óskar honum innilega til hamingju með árangurinn ! Íþróttamaður ársins 2019 með 405,5kg í höndunum – Mynd frá Þóru Hrönn Eins og eflaust allir vita þá er EM í klassískum kraftlyftingum í fullum gangi í Kaunas , Litháen . Síðustu tveir íslensku keppendurnir stigu á keppnispallinn í dag , Ingvi Örn og Birgit Rós . Ingvi Örn hefur síðastliðin ár verið með sterkustu lyfturum í klassískum kraftlyftingum og keppir hann í -105kg flokki karla . Ingvi opnaði í 257,5kg í hnébeygjunni sem fór léttilega upp og var hún dæmd gild . Í annarri tilraun fór hann í 267,5kg sem fór létt upp en var því miður dæmd af . Í þriðju tilraun tók hann 267,5kg aftur án vandræða og var þessi dæmd gild . Í bekkpressunni opnaði hann í 150kg sem flugu upp . Þá fór hann í 160kg en það gekk brösulega og endaði hann því með 150kg í bekkpressunni . Í réttstöðulyftunni opnaði hann í 285kg sem hann lyfti örugglega og bað því næst um 297,5kg á stöngina . Sú lyfta gekk mjög vel , þrjú hvít ljós . Þá bað hann um 307,5kg sem var tilraun við nýtt íslandsmet . Því miður fór sú lyfta ekki upp í dag . Ingvi lokaði því mótinu með 715kg í samanlögðu og 14. sætið í flokknum . Birgit Rós keppir í -84kg flokki kvenna . Hún tók sér frí frá keppni 2018 og hefur núna komið aftur inn í íþróttina árið 2019 um borð í bætingarlestinni . Birgit opnaði í léttum og öruggum 162,5kg í hnébeygjunni . Í annarri lyftu fór hún í 172,5kg sem fór upp en lyftan var því miður dæmd af . Þá var lítið annað í stöðunni en að taka 172,5kg aftur í þriðju tilraun sem gekk svona þvílíkt vel og setti hún þar með íslandsmet sem er einnig þyngsta hnébeygja sem íslensk kona hefur tekið í klassískum kraftlyftingum . Í bekkpressunni átti Birgit góðan dag , hún opnaði í 80kg lyftu sem var góð og gild . Þá fór hún í 85kg sem var 2,5kg yfir hennar besta og lyfti hún henni auðveldlega . Í þriðju lyftu lyfti hún svo 87,5kg án vandræða og því með 5kg bætingu á bekkpressunni . Í réttstöðulyftunni opnaði hún í 160kg sem var dæmd gild . Í annarri lyftu fór hún í persónulega bætingu og lyfti þar 172,5kg . Í þriðju lyftunni fór hún svo í 177,5kg en það reyndist of þungt í dag . Hún kláraði því keppnina með 432,5kg í samanlögðu sem er nýtt íslandsmet og tók einnig 11. sætið í flokknum . Kraftlyftingasamband Íslands óskar henni til hamingju með árangurinn ! Ingvi Örn og Arna Ösp í góðum anda ! Birgit Rós alsæl með mjög góðan keppnisdag ! Íslenski hópurinn á EM í hrikalegum anda . Frá vinstri : Grétar Hrafnsson , Birgit Rós , Arna Ösp , Ingvi Örn , Friðbjörn Bragi , Hannes Hólm , Halldór Jens og íþróttastjóri Kraft , Auðunn Jónsson Þar með lýkur þátttöku Íslands á EM í klassískum kraftlyftingum . Kraft þakkar öllum sem fylgdust með ! Þá fór hún í 140kg sem var tilraun við nýtt íslandsmet og sigldi hún því örugglega í höfn . Í réttstöðulyftunni er Arna á heimavelli og opnaði hún þar í 165kg sem fóru upp með hvítum ljósum . Friðbjörn Bragi hefur komið sterkur inn í íþróttina á þessu ári og tók hann í dag þátt á sínu fyrsta EM . Í annarri var það eins og lyfti hann 155kg þar . Þetta gaf honum þó 665kg í samanlögðu sem er jöfnun á íslandsmetinu hans og kláraði hann í 16. sæti . Kraftlyftingasamband Íslands óskar honum til hamingju með árangurinn ! Friðbjörn Bragi ( t.v. ) , Hannes Hólm og Arna Ösp í góðum gír fyrir mót . Kraftlyftingasambandið hvetur svo alla til að fylgjast með Ingva og Birgit keppa á morgun . Tímasetningar og hlekki á beina útsendingu má sjá í fréttinni sem var birt í fyrradag . Evrópumeistaramótið í klassískum kraftlyftingum er komið á fulla ferð en það er haldið þetta árið í Kaunas , Litháen . Ísland verður með nokkra fulltrúa á mótinu og steig sá fyrsti á keppnispallinn í dag . Halldór Jens Vilhjálmsson keppti fyrir hönd Íslands í -105kg flokki unglinga . Halldór opnaði í 220kg í hnébeygjunni létt og örugglega . Í annarri tilraun fór hann í 240kg og var það hans þyngsta hnébeygja í dag . Í bekknum opnaði hann í 140kg og lyfti því öruggt . Þá fór hann í 152,5kg í annarri lyftu og kláraði bekkpressuna með þá lyftu þyngsta . Í réttstöðulyftunni var allt gott og gilt og tók hann þar seríuna 220kg - 240kg - 250kg . Þetta gaf honum 642,5kg í samanlögðu sem er góð bæting á árangri hans á mótum utanlands . Þrír hrikalegir , Auðunn Jónsson íþróttastjóri Kraft ( t.v. ) , Halldór Jens og Hannes Hólm aðstoðarmaður ( t.h ) Keppendur Íslands á komandi dögum Arna Ösp keppir í -63kg flokki kvenna og mun hún hefja keppni kl. 08:00 á íslenskum tíma á föstudaginn . Þetta er hennar annað evrópumeistaramót en það fyrsta í opnum flokki . Hægt verður að fylgjast með í beinni HÉR . Friðbjörn Bragi keppir í -83kg flokki karla og mun hann hefja keppni kl. 15:00 á íslenskum tíma á föstudaginn . Þetta er fyrsta evrópumeistaramótið hans og verður hægt verður að fylgjast með í beinni HÉR . Ingvi Örn keppir í -105kg flokki karla og mun hann hefja keppni kl. 11:30 á íslenskum tíma á laugardaginn . Þetta er annað evrópumeistaramótið hans Ingva en hans fyrsta í opnum flokki . Hægt verður að fylgjast með í beinni HÉR . Birgit Rós keppir í -84kg flokki kvenna og mun hún hefja keppni kl. 16:00 á íslenskum tíma á laugardaginn . Þetta er þriðja evrópumeistaramótið hennar Birgit . Hægt verður að fylgjast með í beinni HÉR . Heimsmeistaramótið í kraftlyftingum kláraðist í dag . Keppnin var haldin þetta árið í Dubai í Sameinuðu arabísku furstadæmunum . Sóley Margrét Jónsdóttir og Júlían JK Jóhannsson mættu á keppnispallinn í dag og sýndu hvað í sér bjó . Sóley Margrét Jónsdóttir Sóley Margrét mætti í fínum anda í keppnina en hún keppir í +84kg flokki . Hún opnaði í 260kg lyftu í hnébeygjunni sem er aðeins 5,5kg undir heimsmetinu hennar . Hún reyndi svo við 272,5kg og 275kg en því miður voru báðar lyfturnar dæmdar ógildar . Í bekkpressunni opnaði hún í 145kg og tók þar þrjár gildar lyftur með seríuna 145-150-155 . Þá var bara að réttstöðulyftan eftir og kláraði hún þar með 197,5kg . Þetta gaf henni 612,5kg í samanlögðu og 7. sætið í flokknum . Glæsilegur árangur þar og augljóst að Sóley á eftir að láta fyrir sér finna á komandi árum en hún er rétt að klára stúlknaflokkinn ! Júlían Jóhann Karl mætti svo á keppnispallinn í síðasta holl keppninnar , +120kg flokkinn . Andinn var góður og var okkar maður í bætingarhug . Júlían opnaði í beygjunni í 392,5kg og var hún góð og gild . Þá fóru 412,5kg á stöngina og lyfti hann því af miklu öryggi . Persónuleg bæting hjá honum og jöfnun á íslandsmeti . Hann sleppti þá þriðju tilraun , líklega til að spara orku í bekkpressuna og réttstöðuna . Hann opnaði bekkpressuna í 307,5kg og kláraði með þrjár gildar lyftur þar . 307,5kg – 320kg – 330kg sem er 15kg bæting á íslandsmetinu . Þá var komið að réttstöðulyftunni sem hefur verið sérgrein hans . Hann opnaði í “ léttum ” 370kg þar , góð og gild . Þá var lítið annað í stöðunni en að bæta heimsmetið sitt með 405,5kg sem hann gerði af miklu öryggi , nýtt heimsmet og gullið gulltryggt í réttstöðulyftunni . Í síðustu lyftu mótsins bað hann um 420,5kg á stöngina og virtist hún ætla upp en því miður fór hún ekki alla leið . Þetta gaf honum 1148kg í samanlögðu og bronsverðlaunin í flokknum annað árið í röð ! Þess má geta að íslandsmetið í samanlögðu var 1115kg og er þetta því umtalsverð bæting á því . Kraftlyftingasamband Íslands óskar honum innilega til hamingju með árangurinn ! Júlían ( í miðjunni ) með gullpening um hálsinn fyrir heimsmetalyftuna . Júlían ( til hægri ) með bronsið um hálsinn . Gullið fór til Blaine Sumner og silfrið til Andrei KonovalovÍslenski hópurinn ásamt fulltrúa frá SAF . Frá vinstri : Sigurjón Pétursson , Auðunn Jónsson , Júlían JK Jóhannsson , óþekkti fulltrúinn , Guðfinnur Snær Magnússon , Sóley Margrét Jónsdóttir , Hulda B. Waage , Grétar Skúli Gunnarsson og Viktor SamúelssonJúlían ásamt Auðuni Jónssyni íþróttastjóra Kraft HM í kraftlyftingum er enn í fullum gangi í Dubai í Sameinuðu arabísku furstadæmunum . Í dag stigu á keppnispallinn tveir Íslendingar , þau Hulda B. Waage og Viktor Samúelsson . Hulda B. Waage var í fyrra hollinu í dag og keppti hún í -84kg flokki . Í beygjunni opnaði hún í 210kg en lyftan fór því miður ekki upp . Hún reyndi þá aftur við 210kg og stóð sannfærandi upp með lyftuna en hún var því miður dæmd af vegna tæknigalla . Í þriðju þyngdi hún um 5kg og reyndi við 215kg en lyftan gekk því miður ekki . Hún datt því miður út úr keppni í samanlögðu . Hún hélt þó áfram og lyfti 137,5kg í bekkpressunni . Hulda mætti svo fílefld í réttstöðulyftuna og kláraði þar með 172,5kg lyftu . Eftir hádegi var komið að -120kg karla og þar mætti Viktor Samúelsson til leiks . Hann opnaði í 360kg í hnébeygjunni sem fór upp en var því miður dæmd ógild . Hann fór þá í 365kg og kláraði þá lyftu gilda og góða . Í bekknum reyndi hann við 290kg þrisvar sinnum og lyfti hann því alla leið tvisvar en því miður var engin af þeim dæmd gild . Þar með datt hann út úr keppninni í samanlögðu . Viktor lét það ekki á sig frá og mætti í deddið fullur af anda . Þar lyfti hann 320kg og stóð svo upp með tilraun við nýtt íslandsmet 340kg en því miður var hún dæmd ógild . Svona er þetta stundum . Það var langt ferðalag til Dubai og búnaðarlyftingar eru alltaf óútreiknanlegar sem er hluti af fjörinu . Hulda og Viktor koma án efa tvíefld til baka . Við hvetjum alla að fylgjast með Sóley og Júlíani á morgun . Sóley lyftir kl. 07:00 á íslenskum tíma og Júlían kl. 09:00 . Bein útsending verður HÉR . Þau sem ætla að horfa í tölvu verða að slökkva á öllum “ Ad blocker ” forritum svo að Olympic Channel útsendingin virki rétt . Hulda hefur keppni í -84kg flokki klukkan 06:00 á föstudaginn . Hægt verður að fylgjast með í beinni HÉR Sóley Margrét Jónsdóttir Sóley er að mæta á sitt annað heimsmeistaramót í opnum flokki sem er ótrúlegur árangur miðað við hún er í enn stúlknaflokki . Hann mun stíga á keppnispallinn klukkan 09:00 á laugardaginn og verður hægt að fylgjast með HÉR Kraftlyftingasamband Íslands óskar öllum keppendum góðs gengis á HM og vonar auðvitað að medalíur muni berast heim með keppendum ! Full úrslit má sjá hér fyrir neðan . Minnum félög á að skrá dómara líka í samræmi við 22. grein í reglugerð um kraftlyftingakeppni . Samanlagt lyfti hann því 460kg og kemur því heim með bronsið í samanlögðu líka . Kraftlyftingasamband Íslands óskar honum innilega til hamingju með árangurinn !